A black and white drawing of a garuda

Description automatically generated

# ประกาศอธิบดีกรมสรรพากร

เรื่อง กำหนดแบบ สำหรับคำขอและหนังสือรับรองสถานะการเป็นผู้มีหน้าที่รายงานตามพระราชบัญญัติ

การปฏิบัติการตามความตกลงระหว่างรัฐบาลแห่งราชอาณาจักรไทยกับรัฐบาลแห่งประเทศสหรัฐอเมริกาเพื่อความร่วมมือในการปรับปรุงการปฏิบัติตามการภาษีอากรระหว่างประเทศ พ.ศ. ๒๕๖๐

อาศัยอำนาจตามความในข้อ ๒ และข้อ ๕ วรรคท้าย แห่งกฎกระทรวง การขอและการออกหนังสือรับรองสถานะการเป็นผู้มีหน้าที่รายงาน พ.ศ. ๒๕๖๖ อธิบดีกรมสรรพากรกำหนดแบบการขอและการออกหนังสือรับรองสถานะการเป็นผู้มีหน้าที่รายงาน ตามมาตรา ๖ แห่งพระราชบัญญัติการปฏิบัติการตามความ  
ตกลงระหว่างรัฐบาลแห่งราชอาณาจักรไทยกับรัฐบาลแห่งประเทศสหรัฐอเมริกาเพื่อความร่วมมือในการปรับปรุงการปฏิบัติตามการภาษีอากรระหว่างประเทศ พ.ศ. ๒๕๖๐ ดังต่อไปนี้

ข้อ ๑ ให้แบบคำขอให้ออกหนังสือรับรองสถานะการเป็นผู้มีหน้าที่รายงาน และแบบหนังสือรับรองสถานะการเป็นผู้มีหน้าที่รายงานที่แนบท้ายประกาศฉบับนี้ เป็นแบบคำขอให้ออกหนังสือรับรองสถานะการเป็นผู้มีหน้าที่รายงาน และเป็นแบบหนังสือรับรองสถานะการเป็นผู้มีหน้าที่รายงาน ตามข้อ ๒ และข้อ ๕ วรรคท้าย แห่งกฎกระทรวง การขอและการออกหนังสือรับรองสถานะการเป็นผู้มีหน้าที่รายงาน พ.ศ. ๒๕๖๖

ข้อ ๒ ให้ผู้ที่มีความประสงค์จะยื่นคำขอให้ออกหนังสือรับรองตามข้อ ๑ ยื่นแบบคำขอดังกล่าวผ่านระบบเครือข่ายอินเตอร์เน็ตทางเว็บไซต์ (Website) ของกรมสรรพากร www.rd.go.th โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้งานระบบยื่นแบบและ  
ชำระภาษีออนไลน์ (e-Filing)

ให้ถือว่าการยื่นคำขอให้ออกหนังสือรับรองตามวรรคหนึ่ง มีผลสำเร็จเมื่อได้รับแจ้งข้อความยืนยันผ่านระบบของกรมสรรพากร

ประกาศ ณ วันที่  ๒๒  พฤศจิกายน  พ.ศ. ๒๕๖๖

กุลยา ตันติเตมิท

(นางสาวกุลยา ตันติเตมิท)

อธิบดีกรมบัญชีกลาง รักษาราชการแทน

อธิบดีกรมสรรพากร